पाएं अपने शहर की ताज़ा ख़बरें और फ्री ई-पेपरडाउनलोड करें
भरनो प्रखंड के करंज थाना क्षेत्र अंतर्गत महुआ टोली टोंगरी के समीप जेल से छूटकर छह माह पूर्व बाहर आए पीएलएफआई उग्रवादी डहरु उरांव हत्याकांड का पुलिस ने 30 घंटे के अंदर खुलासा कर लिया है। साथ ही उग्रवादी की हत्या में शामिल उसके गांव के ही चार लोगों को पुलिस ने गिरफ्तार कर बुधवार को जेल भेज दिया है। गिरफ्तार आरोपियों में मंगल दास, परमेश्वर उरांव, शंकर साहू व वीरेंद्र उरांव उर्फ तोता शामिल है।
एसडीपीओ मनीष चंद्र लाल ने अपने कार्यालय परिसर में प्रेस वार्ता कर बताया कि दो मई को करंज थाना की पुलिस ने ग्रामीणों की सूचना पर महुआ टोली टोंगरी के समीप स्थित कुआं से एक शव बरामद किया था। लाठी डंडे से पीटकर उसकी हत्या की गई थी। साथ ही साक्ष्य छुपाने की नीयत से शव को कुआं में डाला गया था। इधर शव मिलने की जानकारी के बाद अम्बेरा गांव की 60 वर्षीय वृद्ध महिला सहोदरा उरांव ने उसकी पहचान अपने बेटे डहरु उरांव के रूप में की थी। सहोदरा ने बताया था कि डहरु पूर्व में पीएलएफआई नामक उग्रवादी संगठन से जुड़ा हुआ था। काफी दिनों तक जेल में रहने के बाद वह छह माह पूर्व ही जेल से छूटकर बाहर आया था। इसके बाद से वह घर पर ही रहता था। 28 अप्रैल को वह घर से बाहर घूमने निकला था, जिसके बाद से वह गायब था।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva zho_Hant eng_Latn